stanford-oval/wikipedia huggingface dataset:
יצחק ויסוקר
הערות שוליים

1 2 3  אשר גולדברג‏, "ליברפול רצתה אותי, ואז הביאה שוער אחר:  גרובלאר", באתר וואלה, 17 בפברואר 2022
↑  השוער ויסוקר ייעדר חצי שנה, דבר, 27 באוגוסט 1964
↑  שמואל טל, התחזית לארצית" - מאבקים קשים בקצוות ורמה בינונית, דבר, 6 בספטמבר 1981
↑  מנשה נהוראי, "תקופת החלמתו של ויסוקר תימשך הרבה יותר מחודש", מעריב, 21 באוגוסט 1968
↑  שי פוגלמן, שוער נבחרת ישראל לשעבר יצחק ויסוקר, באתר הארץ, 18 ביוני 2010
| ‏‏נבחרת ישראל‏ - גביע אסיה בכדורגל 1964 (אלופת אסיה) |
| --- | --- | --- |
|   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  |   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  | ישראל |
| ‏‏נבחרת ישראל‏ - גביע אסיה בכדורגל 1968 (מקום שלישי) |
| --- | --- | --- |
|   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  |   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  | ישראל |
| נבחרת ישראל – מונדיאל 1970 |
| --- | --- | --- |
|  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר |  1 ויסוקר •  2 בר •  3 בלו •  4 פרימו •  5 רוזן •  6 רוזנטל •  7 שום •  8 שפיגל •  9 פייגנבוים •  10 שפיגלר •   11 בורבה •  12 שווגר • 13 חזום •  14 רום • 15 טלבי • 16 וולך • 17 בן רימוז' • 18 רומנו • 19 שורוק • 20 קרקו • 21 המאירי • 22 נוסובסקי • מאמן: שפר | ישראל |
|  משלחת ישראל לאולימפיאדת מונטריאול (1976)  |
| --- | --- | --- |
|  אתלטיקה | אסתר רוט |  |
|  ג'ודו | יונה מלניק |  |
|  היאבקות | רמי מירון |  |
|  הרמת משקולות | אדוארד וייץ |  |
|  התעמלות מכשירים | דב לופי |  |
|  כדורגל | נבחרת ישראל בכדורגל (אלון בן דור, אהוד בן טובים, חיים בר, יהושע גל, גדעון דמתי, יצחק ויסוקר, רפעת טורק, אבי כהן, אברהם לב, אלי לוונטל, עודד מכנס, מאיר נמני, יוסף סורינוב, ירון עוז, ויקי פרץ, משה שווייצר, יצחק שום) |  |
|  סיף | נילי דרורי |  |
|  קליעה | מיכה קאופמן |  |
|  שחייה | דב ניסמן • עדי פרג |  |
|  שיט | יהודה מעיין • יואל סלע |  |
צמר

ערך זה עוסק בסיב המופק מבעלי חיים. אם התכוונתם לעיר פיניקית עתיקה בשם צֻמֻר, ראו .
צמר
חודש יולי בשעת גז הצמר. אחד מדפי לוח השנה כפי שמופיע בספר השעות "השעות העשירות מאוד של דוכס ברי"
הצמר הוא סיב המופק משיער של בעלי חיים מבויתים, בדרך כלל כבשים.
תכונות סיב הצמר

הסיב המיוצר מכבשים מבויתות שונה משיער או פרווה בכך שיש לו נטייה להתקפל ולהסתובב ובכך ניתן "לתפוס" סיב אחד באמצעות סיב שני וליצור מהם חוטים. תכונה זו של הסיב מאפשרת לו לשמור על החום, שכן האוויר שנתפס בקפלים מיצר מכשול למעבר חום מצד אחד של הקפל לצידו השני. הסיב גם משמש חומר מבודד, למשל באוהלי הבדואים ובני הטוארג, הסיבים מבודדים ושומרים על הטמפרטורה באוהל.
צמר גדל במספר צבעים טבעיים: חום, שחור, אפור ולבן. ניתן לצבוע צמר, בצבענים טבעיים וסינתטיים מבלי לפגוע בגמישותו.
היסטוריה

השימוש בצמר החל בעת ביותם של הכבשים, כבר בתקופת הברזל, אף לפני המצאתם של כלי הגז – באותה עת הצמר נתלש ביד או עלי ידי מסרקי ברונזה.
בימי הביניים מרבית הצמר יובא לאירופה מממלכת אנגליה, שהייתה מונופול בייצור הצמר. הצמר היה מרכיב עיקרי בכלכלת בריטניה. שק צמר שנמצא עד היום במרכז בית הלורדים מסמל עובדה זו. חוקים רבים נחקקו באנגליה כדי לשמר על המונופול הזה. בשנת 1699 אסרה בריטניה על מושבותיה באמריקה לסחור בצמר אחת עם השנייה (שלא דרך אנגליה).
רק בסוף המאה ה-19 החל הצמר המיוצר בגרמניה לתפוס את שוקי הצמר האנגליים. בשנת 1845 הפכה אוסטרליה ליצרנית הצמר העיקרית בעולם.
כיום, אוסטרליה וניו זילנד הן יצרניות הצמר העיקריות בעולם. רוב הצמר הוא צמר של כבשים מסוג מרינו.
תעשיית אריגי צמר בצפת במאה ה־16

באירופה של ימי הביניים עסקו רבים מיהודי ספרד ופורטוגל באריגה כמקור פרנסה עיקרי. לאחר גירוש ספרד, היגרו יהודים לסלוניקי והקימו בה מרכז של תעשיית אריגי צמר, שהתבססה על אספקת צמר מהבלקן וסיפקה אריגים לצבא העות'מאני.
בשנים 1525-1575, קמה ושגשגה גם תעשיית צמר בעיר צפת. בעקבות הגירוש, יהודים מספרד ופורטוגל היגרו לצפת, חלקם דרך המרכז היהודי בסלוניקי. הבחירה בצפת הייתה בעקבות רבנים מובילים בתחום ההלכה והקבלה אשר שכנו בעיר, שנהייתה למרכז יהודי רוחני.
באותה התקופה חיו בצפת כ-960 משפחות, ביניהן גם יהודים ממוצא מוסלמי (מוסתערבים) ומתוכן כ-250 משפחות של יהודים. עם התפתחות תעשיית הצמר בעיר, גדלה האוכלוסייה היהודית בצפת עד שנת 1575, פי חמישה ומספר משפחות יהודים הגיע ל-1175, רובם עסקו בתעשיית אריגי הצמר.
שימושים

בנוסף להיותו חומר גלם בייצור בגדים, משתמשים בצמר לייצור שטיחים, ריפוד, אוהלים וכדומה. היוונים הקדמונים והרומאים נהגו לרפד את קסדותיהם ואת שריוניהם בצמר. הוויקינגים השתמשו במפרש צמר שסיפק לספינה הוויקינגית יכולת תמרון גבוהה ברוח ומהירות אדירה.
מיד לאחר הגז, הצמר עמיד ביותר למים, וניתן לסרוג ממנו סריגים כמעט בלתי חדירים למים.
ניקוי צמר

ניקוי צמר הוא אחד התהליכים בהפקת בדים מצמר, הכולל טיהור הבד משמנים, לכלוך ופגמים אחרים ועיבויו.
את תהליך ניקוי הצמר ניתן לחלק לשניים – צחצוח הבד ועיבויו. לאחריהם נמתח הבד על מסגרות גדולות הנקראות ממתחים.
בתקופה העתיקה, תהליך הניקוי והעיבוי היה מבוצע באמצעות דריכה על הבד (ולפיכך קיימות שפות שבהן מתארים את מנקי הצמר כ"הולכים"), ובאמצעות מחבטים. בתקופה הרומית, עבדים היו עומדים בתוך חביות, שהיו מלאות בשתן אנושי (השתן היה רכיב מרכזי בניקוי הבד בזכות מרכיביו – מלח אמוניום, ולפיכך אף הוטל מס השתן).
מתקופת ימי הביניים ואילך נעשתה העבודה באמצעות טחנת מים שנקראת מבטשה ונעשה שימוש ב"אדמת ניקוי הצמר", חומר דמוי חֵמָר, שהוא תצורה נוזלית של אלומיניום סיליקט. כיום נעשה שימוש בסבונים.
החלק השני של תהליך ניקוי הצמר, העיבוי, נעשה באמצעות השטחת הסיבים למתן כוח. כאן נעשה שימוש במים, גם כדי לסלק את הריח המבאיש של חומרי הצחצוח.
סוגי צמר

צמר טבעי (גם צמר רחלים) – צמר העשוי כולו מצמר כבשים.
צמר אנגורה – צמר עדין העשוי משיער ארנבות אנגורה הנתלש מהם.
צמר אקרילי – צמר סינתטי זול המופק מסיבי אקרילן.
מוהר – צמר עדין המופק משיער עיזי אנגורה.
צמר מעורב – צמר המשלב צמר טבעי עם צמר סינתטי אחר ביחס מסוים במטרה להוזיל את מחירו.
קשמיר – הצמר הנדיר והיקר ביותר המופק מעז קשמיר.
צמר למה – צמר המופק באזור האנדים מלמה מצויה.
צמר אלפקה – צמר רך המיוצר באזור האנדים מאלפקות, ונחשב ליקר ואיכותי יותר מצמר הלמה.
צמר בייבי אלפקה – צמר יקר המופק אף הוא באזור האנדים משערם של גורי אלפקה ונחשב לרך ולאיכותי ביותר מכל סוגי הצמר המיוצרים באזור זה.
צמר גמלים
צמר ויקוניה – צמר המופק מהוויקוניה המצויה, מין ממשפחת הגמליים.
צמר צ׳ירו – צמר רך עדין ויקר המופק מהצ'ירו, מין אנטילופה נדירה.
התנגדות לתעשיית הצמר

פעילים למען זכויות בעלי חיים בעולם מתנגדים נחרצות להפקת צמר מכסותן של כבשים בטענה שמדובר בניצול אכזרי של בעלי חיים, מה שהוביל באירופה למאבק נגד תעשיית הצמר.
לטענת המתנגדים גז הכבשים נעשה באופן תעשייתי וחסר רגישות, תוך כפייה ואזיקת בעלי החיים. הגז מותיר את הכבשים פצועות ומדממות.
פעילי זכויות בעלי החיים מתעקשים שניתן לעשות שימוש בתחליפים סינתטיים – שמספקים אף הם מוצרי צמר ששומרים היטב על חום גוף האדם – וזאת לצורך מניעת פגיעה, ניצול ושעבוד של כבשים.
ראו גם

צמר אנגורה
גיזת הזהב
טוויד
צמר פלדה
סריגה
קשמיר (צמר)
פשמינה
גז (חקלאות)
הערות שוליים

↑  שולמית רון, עלייתה ונפילתה של תעשיית הצמר בצפת, עת-מול  יד בן צבי 284, 2023, עמ' 9-12
↑  PETA releases video of angora rabbit investigation in China
↑  Australian wool in animal rights row, BBC
| --- | --- |
בקרת זהויות :  NLI: 987007563438405171  BnF: cb119353831 (data)  GND: 4066895-2  HDS: 013960  LCCN: sh85148044  NARA: 10643873  NDL: 00574306  NKC: ph127135 
טוויית צמר אלפקות
צמר שצולם בעדשת מאקרו, המדגישה את הסיבים הפנימיים שאינם נראים לעין
לבוש עשוי צמר, ציור מתוך הטאקואינום סניטאטיס
חוטי צמר צבועים בשלל צבעים
תינוק עטוי צעיף צמר
משפט התיכון

AD תיכון ל-BC
השטח הירוק ועוד השטח הכחול שווה לשטח האדום
בגאומטריית המישור, משפט התיכון (ידוע גם כמשפט אפולוניוס) קובע שסכום ריבועי שתי צלעות במשולש, שווה לסכום מחצית ריבוע הצלע השלישית, ופעמיים ריבוע התיכון לה.
כלומר, אם במשולש ABC הנקודה D היא אמצע BC, מתקיים:  AB^{2}+AC^{2}=2AD^{2}+{\frac {BC^{2}}{2}}
משפט התיכון הוא מקרה פרטי של משפט סטיוארט הקובע: אם במשולש ABC הנקודה D נמצאת על BC ומחלקת אותו ביחס n:m (כלומר mBD = nDC), מתקיים:
במקרה של משפט התיכון, הנקודה D מחלקת את BC ביחס של 1:1.
הוכחה

נסמן את היטל AB על BC ב-p (אם  \angle ABC>{\frac {\pi }{2}} אז p<0)
במשולש ABC, נקבל, על פי משפט הקוסינוסים:  AC^{2}=AB^{2}+BC^{2}-2p\cdot BC
נעביר אגפים, ונקבל:  2p\cdot BC=AB^{2}+BC^{2}-AC^{2}
במשולש ABD, נקבל, על פי משפט הקוסינוסים:  AD^{2}=AB^{2}+BD^{2}-2p\cdot BD
נציב  BD={\frac {BC}{2}}, ונקבל:  AD^{2}=AB^{2}+{\frac {BC^{2}}{4}}-p\cdot BC
נעביר אגפים ונכפיל ב-2, ונקבל:  2p\cdot BC=2AB^{2}+{\frac {BC^{2}}{2}}-2AD^{2}
על פי כלל המעבר, נקבל:  AB^{2}+BC^{2}-AC^{2}=2AB^{2}+{\frac {BC^{2}}{2}}-2AD^{2}
לאחר העברת אגפים, נקבל:  2AD^{2}+{\frac {BC^{2}}{2}}=AB^{2}+AC^{2}
הוכחה גאומטרית

נסמן  AB=a,AC=b,BC=c. כמו כן נסמן  AD=x
אם  a=b, המשולש שווה-שוקיים והתוצאה מתקבלת מידית מהפעלת משפט פיתגורס.
אחרת,  a\neq b, נחשב את שטח המשולש  \Delta ABD לפי נוסחת הרון:
S_{\Delta ABD}={\sqrt {{\Bigl (}{\frac {x+a+{\frac {c}{2}}}{2}}{\Bigl )}\cdot {\Bigl (}{\frac {x+a+{\frac {c}{2}}}{2}}-x{\Bigl )}\cdot {\Bigl (}{\frac {x+a+{\frac {c}{2}}}{2}}-a{\Bigl )}\cdot {\Bigl (}{\frac {x+a+{\frac {c}{2}}}{2}}-{\frac {c}{2}}{\Bigl )}}}=
{\sqrt {{\Bigl (}{\frac {(a+{\frac {c}{2}})+x}{2}}{\Bigl )}\cdot {\Bigl (}{\frac {(a+{\frac {c}{2}})-x}{2}}{\Bigl )}\cdot {\Bigl (}{\frac {x-(a-{\frac {c}{2}})}{2}}{\Bigl )}\cdot {\Bigl (}{\frac {x+(a-{\frac {c}{2}})}{2}}{\Bigl )}}}=
{\frac {1}{4}}\cdot {\sqrt {{\Bigl (}(a+{\frac {c}{2}})^{2}-x^{2}{\Bigl )}\cdot {\Bigl (}x^{2}-(a-{\frac {c}{2}})^{2}{\Bigl )}}}={\frac {1}{4}}\cdot {\sqrt {-x^{4}+x^{2}\cdot {\Bigl (}2a^{2}+{\frac {c^{2}}{2}}{\Bigl )}-{\Bigl (}a^{2}-{\frac {c^{2}}{4}}{\Bigl )}^{2}}}
נחשב את שטח המשולש  \Delta ACD ונקבל באותו אופן את התוצאה הבאה:
S_{\Delta ACD}={\frac {1}{4}}\cdot {\sqrt {-x^{4}+x^{2}\cdot {\Bigl (}2b^{2}+{\frac {c^{2}}{2}}{\Bigl )}-{\Bigl (}b^{2}-{\frac {c^{2}}{4}}{\Bigl )}^{2}}}
התיכון מחלק את המשולש לשני משולשים שווי שטח, כלומר  S_{\Delta ABD}=S_{\Delta ACD}. נשווה ביניהם ונמצא את  x
{\frac {1}{4}}\cdot {\sqrt {-x^{4}+x^{2}\cdot {\Bigl (}2a^{2}+{\frac {c^{2}}{2}}{\Bigl )}-{\Bigl (}a^{2}-{\frac {c^{2}}{4}}{\Bigl )}^{2}}}={\frac {1}{4}}\cdot {\sqrt {-x^{4}+x^{2}\cdot {\Bigl (}2b^{2}+{\frac {c^{2}}{2}}{\Bigl )}-{\Bigl (}b^{2}-{\frac {c^{2}}{4}}{\Bigl )}^{2}}}
נכפיל פי 4 ונעלה את שני האגפים בריבוע:
-x^{4}+x^{2}\cdot {\Bigl (}2a^{2}+{\frac {c^{2}}{2}}{\Bigl )}-{\Bigl (}a^{2}-{\frac {c^{2}}{4}}{\Bigl )}^{2}=-x^{4}+x^{2}\cdot {\Bigl (}2b^{2}+{\frac {c^{2}}{2}}{\Bigl )}-{\Bigl (}b^{2}-{\frac {c^{2}}{4}}{\Bigl )}^{2}
נסדר את המשוואה:
x^{2}\cdot {\Bigl (}2a^{2}+{\frac {c^{2}}{2}}-2b^{2}-{\frac {c^{2}}{2}}{\Bigl )}={\Bigl (}a^{2}-{\frac {c^{2}}{4}}{\Bigl )}^{2}-{\Bigl (}b^{2}-{\frac {c^{2}}{4}}{\Bigl )}^{2}
2(a^{2}-b^{2})x^{2}={\Bigl (}a^{2}-{\frac {c^{2}}{4}}-(b^{2}-{\frac {c^{2}}{4}}){\Bigl )}\cdot {\Bigl (}a^{2}-{\frac {c^{2}}{4}}+(b^{2}-{\frac {c^{2}}{4}}){\Bigl )}
2(a^{2}-b^{2})x^{2}=(a^{2}-b^{2})\cdot {\Bigl (}a^{2}+b^{2}-{\frac {c^{2}}{2}}{\Bigl )}
נצמצם ב- a^{2}-b^{2} (זו פעולה חוקית מכיוון שהנחנו כי  a\neq b) ונקבל את התוצאה:  2x^{2}=a^{2}+b^{2}-{\frac {c^{2}}{2}}
אהרן שמי (סופר)

| --- | --- |

 לידה:  2 בפברואר 1929 יגור, ישראל 
 פטירה:  24 בספטמבר 2010 (בגיל 81) 
 מדינה:  ישראל 
 מקום קבורה:  עינת 
 שפות היצירה:  עברית 
 בן או בת זוג:  דניאלה שמי 
 צאצאים:  איריס שמי 
 
אהרן שֵׁמי (2 בפברואר 1929 - 24 בספטמבר 2010) היה עיתונאי, סופר וסאטיריקן ישראלי.
ביוגרפיה

אהרן שמי נולד ב-1929 בקיבוץ יגור. התחנך בקיבוץ תל יוסף, שהוריו נמנו עם מייסדיו. הצטרף לחי"ש, ובמלחמת העצמאות נפצע קשה בקרב בגלבוע. בתל יוסף נישא לרות, ובעקבות הפילוג בקיבוץ המאוחד עברו השניים לקיבוץ בית השיטה. היה רקדן וכוריאוגרף, ועבד עם נחום היימן וזאב חבצלת. השתתף כרקדן בפסטיבלים בינלאומיים של הנוער הסוציאליסטי.
ב-1962 עבר לתל אביב, ובה עבד כעוזר במאי בסרט "יהודית", בסדרת הטלוויזיה האמריקאית "מצדה", בסרטיו של אפרים קישון "ארבינקא" ו"תעלת בלאומילך", ובסרטו של מנחם גולן "פורטונה". ביים סרטי הדרכה לצה"ל וסרטי תדמית. הגה את הסיסמה "בכביש אל תהיה צודק - תהיה חכם".
כתב טורי פובליציסטיקה בעיתונים "ידיעות אחרונות" ו"דבר". נמנה עם מייסדי המוסף הסאטירי "דבר אחר".  בתחילת פעולתו של ערוץ 2 היה חבר בצוות התוכנית "אין עם מי לדבר" שבהנחיית יאיר גרבוז.
ביוגרפיה > משפחתו

בתל יוסף נישא לרות, ולזוג נולדו שלושה ילדים, רס"ן יובל שמי, טייס קרב, נהרג בשנת 1984 בתאונת אימונים, איריס, זמרת בלהקת "סקסטה" ורם, עורך ויוצר תוכניות ריאליטי ("הישרדות", "היפה והחנון", "הכפר").
נישא בשנית לדניאלה שמי, עיתונאית וסופרת, ולזוג נולדו שני ילדים, אסף וגיא, גיטריסט בלהקת "מרסדס בנד".
ספריו

יחד עם הצייר דני קרמן יצר ספרי ילדים רבים:
דוק מחפש בית (מסדה, 1980)
א.ב. של אותיות וחיות לפי סדר האלף בית (מודן, 1980).
א. ב. של אנשים גדולים : ומה עוד אפשר לעשות כשמתחילים מאלף (שבא, 1981)
כמו שאיש אחד חכם אמר פעם (כיוונים, 1983)
מה? מי? למה? (מסדה, 1987)
מה הם עושים? (הוצאת הקיבוץ המאוחד, 2002).
יצר ספרי ילדים נוספים עם הצייר אבנר כץ:
הכיס הקטן (עם עובד, 1979)
יופי של מספרים (כנרת, 1987)
למה יש לו לצב קול כזה? (כנרת, 1988)
כתב גם למבוגרים:
פוזיטיב : למה כולם מתלוננים ואף אחד לא אומר מלה טובה, איורים: דני קרמן (כיוונים, 1990)
ואז אני אמרתי לו --- : ספר ההעלבות, מדריך למעליב האינטליגנטי, יחד עם יורם אפק ודני קרמן (כיוונים, 1994)
אנחנו אבן היסוד : שירים וחיים של פעם בקיבוץ (הוצאת הקיבוץ המאוחד, 2007).
הערות שוליים

↑  רם שמי, במיזם "אישים" לתיעוד היצירה הישראלית
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007307028705171  BnF: cb16176374f (data)  ISNI: 0000 0001 1877 8345  LCCN: n83045442  VIAF: 72764144   WorldCat (עם VIAF): 72764144
פדרציה

ערך זה עוסק בסוג של מדינה ריבונית. אם התכוונתם למשמעות אחרת, ראו .
מפת המדינות בעולם המוגדרות כפדרציות
פדרציה (מלטינית: Foedus או Foederis, "ברית". בעברית קרויה: מַאֲחָד) או מדינה פדרלית (גם מדינה מַאֲחָדִית) היא סוג של מדינה ריבונית המאופיינת באיגוד של אזורים או מדינות ריבוניות למחצה תחת ממשל מרכזי. בפדרציה, הסטטוס של החלקים המרכיבים את הפדרציה הוא חוקתי ולא יכול להשתנות בהחלטה חד-צדדית של הממשל המרכזי. צורת השלטון או המבנה החוקתי המצוי בפדרציה ידוע כפדרליזם. במידה רבה הפדרציה היא רעיון הפוך לשיטת שלטון אחרת, המדינה האוניטארית. בניגוד ליחידות מנהליות המרכיבות מדינה אוניטארית, ליחידות המשנה המרכיבות פדרציה יש סממנים ריבוניים מסוימים ומידה מסוימת של ממשל עצמי: יש להן מוסדות שלטון יציגים ובתי נבחרים, הקובעים את חוקיהן (במידה שמתירה חוקת המדינה), הן מנהלות תקציב משל עצמן, וכן יש להן סמלים משל עצמן, כגון דגל, המוצגים לצד סמלי המדינה. חלוקת הכוחות בין השלטון המרכזי לרכיבי הפדרציה בנושאים כגון מיסוי, חינוך ובריאות משתנה ממדינה למדינה, ולעיתים ניתנות ליחידות שונות בתוך אותה מדינה רמות שונות של ריבונות. בכל המקרים, הסמכויות בענייני ביטחון לאומי ומדיניות חוץ מסורות בידי השלטון המרכזי.
שבע מתוך תשע המדינות הגדולות בשטחן הן פדרציות: רוסיה, קנדה, ארצות הברית, ברזיל, אוסטרליה, הודו וארגנטינה. שתי דוגמאות למדינות גדולות, שאינן פדרציות, הן סין וקזחסטן.
ספרד ובריטניה הן דוגמאות למדינות שבהן ישויות אזוריות (ארצות הממלכה המאוחדת והקהילות האוטונומיות של ספרד) מחזיקות בכוח פוליטי רב, כולל סמכויות חקיקה ומיסוי, אך הן אינן עונות במדויק להגדרה של פדרציה כיוון שהשלטון המרכזי יכול, לפחות להלכה, להפקיע את סמכויותיהן של הישויות האזוריות אם רצונו בכך. זאת בניגוד לפדרציה שבה מעמד הרכיבים התת-לאומיים מוגן בחוקה.
במדינת ישראל הועלו לאורך השנים מספר הצעות להפוך את המדינה לפדרציה או לקונפדרציה כדי לסיים את הסכסוך הישראלי-פלסטיני. הרעיון היה ועודנו להקים בישראל מספר קנטונים אשר כל אחד מהם יהיה אוטונומי במידה מסוימת. גישה זו לפתרון הסכסוך לא צברה פופולריות בקהילייה הבינלאומית, ביחס לפתרון שתי המדינות.
המונח פדרציה משמש בנוסף גם לתיאור גוף המייצג שיתוף פעולה בין מספר חברות או איגודים.
ערי הבירה בפדרציות

כמו לכול סוג אחר של מדינה, לפדרציות ישנן עיר בירה. כמו כן למדינות המשנה ישנן ערי בירה שכן גם להן יש ממשל. לעיתים קרובות, לעיר הבירה של הפדרציה ישנו מעמד מיוחד. היא מקבלת לרוב מעמד של מדינה או של טריטוריה. לדוגמה: ברלין מהווה עיר-מדינה בגרמניה, וושינגטון די. סי. מהווה עיר עצמאית במחוז פדרלי (מחוז קולומביה) של ארצות הברית ללא שיוך לאחת המדינות. מעמד פדרלי לשטח שבו שוכנת עיר הבירה מחזק את עקרון השוויון בין רכיבי הפדרציה, שנפגע במקרה שהבירה שוכנת בתוך אחת ממדינות המשנה. במקרים שעיר הבירה אינה עיר בעלת מעמד מיוחד, העיר מהווה עיר באחת המדינות או שהיא מהווה את עיר הבירה של הפדרציה ושל מדינת המשנה יחדיו. לדוגמה: העיר ברן מהווה את בירת שווייץ וגם את בירת קנטון ברן.
לעיתים קיימות במדינה פדרלית טריטוריות נוספות, מלבד עיר הבירה, שאינן שייכות למדינת משנה כלשהי אלא נשלטות ישירות על ידי המדינה. כאלה הן למשל טריטוריות האיחוד בהודו.
רשימת פדרציות

| הפדרציה | יחידות בפדרציה | יחידות מרכזיות | יחידות משניות |
| --- | --- | --- | --- |
| ארגנטינה הרפובליקה הארגנטינאית | פרובינציות ארגנטינה | 23 פרובינציות | עיר אוטונומית אחת |
| אוסטרליה קהיליית אוסטרליה | מדינות אוסטרליה | 6 מדינות | 2 טריטוריות (הטריטוריה הצפונית ומחוז הבירה בעלות שלטון עצמי ועוד 7 טריטוריות בשטחים חיצוניים) |
| אוסטריה רפובליקת אוסטריה | מדינות אוסטריה | 9 מדינות |  |
| בלגיה ממלכת בלגיה | חלוקה מנהלית של בלגיה | 3 קהילות, 3 אזורים |  |
| בוסניה והרצגובינה בוסניה והרצגובינה | חלוקה מנהלית של בוסניה והרצגובינה | 2 מדינות | מחוז ללא שיוך לאחת מהמדינות. אחת מהמדינות, (הפדרציה של בוסניה והרצגובינה) היא פדרציה בעצמה המכילה 10 קנטונים |
| הפדרציה של בוסניה והרצגובינה הפדרציה של בוסניה והרצגובינה | חלוקה מנהלית של הפדרציה של בוסניה והרצגובינה | 10 קנטונים |  |
| ברזיל הרפובליקה הפדרלית של ברזיל | מדינות ברזיל | 26 מדינות | מחוז פדרלי אחד |
| קנדה קנדה | הפרובינציות והטריטוריות של קנדה | 10 פרובינציות | 3 טריטוריות (הטריטוריות הצפון-מערביות, יוקון ונונאווט) |
| קומורו איחוד איי קומורו | גרנד קומור, אנג'ואן ומוהלי | 3 איים אוטונומיים |  |
| אתיופיה הרפובליקה הדמוקרטית הפדרלית של אתיופיה | מדינות אתיופיה | 11 מדינות | 2 ערים אוטונומיות (דירה דאווה ואדיס אבבה) |
| גרמניה הרפובליקה הפדרלית של גרמניה | מדינות גרמניה | 16 מדינות |  |
| הודו רפובליקת הודו | המדינות והטריטוריות של הודו | 29 מדינות | 7 טריטוריות בשטחי איחוד, כולל טריטוריית הבירה הלאומית |
| עיראק רפובליקת עיראק | פרובינציות עיראק | 18 פרובינציות | חבל ארץ אוטונומי |
| מלזיה פדרציית מלזיה | מדינות מלזיה | 13 מדינות | 3 טריטוריות פדרליות (קואלה לומפור, פוטרג'איה ולבואן) |
| מקסיקו המדינות המקסיקניות המאוחדות | מדינות מקסיקו | 31 מדינות | מחוז פדרלי אחד |
| מיקרונזיה המדינות הפדרטיביות של מיקרונזיה | מדינות מיקרונזיה | 4 מדינות |  |
| נפאל הרפובליקה הפדרלית הדמוקרטית של נפאל | פרובינציות נפאל | 7 פרובינציות |  |
| ניגריה הרפובליקה הפדרלית של ניגריה | מדינות ניגריה | 36 מדינות | מחוז הבירה הפדרלי |
| פקיסטן הרפובליקה האסלאמית של פקיסטן | חלוקה מנהלית של פקיסטן | 4 פרובינציות | 3 טריטוריות (אזאד קשמיר, וגילגיט-בלטיסטן) כולל טריטוריית הבירה הפדרלית |
| רוסיה הפדרציה הרוסית | סובייקטים פדרליים של רוסיה | 46 אובלסטים,22 רפובליקות, 9 קראיים, 4 אוקרגים, 3 ערים פדרליות ואובלסט אוטונומי אחד |  |
| סנט קיטס ונוויס פדרציית סנט כריסטופר ונוויס | האיים סנט קיטס ונוויס | 2 איים |  |
| סומליה הרפובליקה הפדרלית של סומליה | מדינות סומליה | 6 מדינות |  |
| דרום סודאן רפובליקת דרום סודאן | מחוזות דרום סודאן | 28 מדינות |  |
| סודאן רפובליקת סודאן | מדינות סודאן | 17 מדינות |  |
| שווייץ הקונפדרציה השווייצרית | הקנטונים של שווייץ | 26 קנטונים |  |
| איחוד האמירויות הערביות מדינת האמירויות הערביות המאוחדות | אמירויות איחוד האמירויות הערביות | 7 אמירויות |  |
| ארצות הברית ארצות הברית של אמריקה | מדינות ארצות הברית | 50 מדינות | מחוז פדרלי אחד ו-16 טריטוריות |
| ונצואלה הרפובליקה הבוליברית של ונצואלה | מדינות ונצואלה | 23 מדינות | מחוז הבירה הפדרלי וישות פדרלית אחת |
רשימת פדרציות > פדרציות בלתי מוכרות

| הפדרציה | יחידות בפדרציה | המדינה ממנה היא דורשת אוטונומיה |
| --- | --- | --- |
| כורדיסטן הסורית המנהל האוטונומי של צפון ומזרח סוריה | 4 קנטונים | סוריה סוריה |
רשימת פדרציות > פדרציות לשעבר

| הפדרציה | יחידות בפדרציה |
| --- | --- |
גרמניה המערבית הרפובליקה הפדרלית של גרמניה: 11 מדינות
צ'כוסלובקיה הרפובליקה הפדרטיבית של הצ'כים והסלובקים: 2 רפובליקות
יוגוסלביה הרפובליקה הפדרלית הסוציאליסטית של יוגוסלביה: 6 רפובליקות עממיות
סרביה ומונטנגרו האיחוד המדיני של סרביה ומונטנגרו: 2 רפובליקות
הרפובליקה הערבית המאוחדת הרפובליקה הערבית המאוחדת: 2 רפובליקות ערביות
ברית המועצות ברית הרפובליקות הסובייטיות הסוציאליסטיות: 15 רפובליקות
רוסיה הסובייטית (1954–1991) רוסיה הסובייטית: 49 אובלסטים, 16 רפובליקות, 6 קראיים, 10 אוקרגים, 3 ערים פדרליות ו-5 אובלסטי אוטונומיים
הרפובליקה הסובייטית הפדרלית הסוציאליסטית עבר-הקווקז הרפובליקה הסובייטית הפדרלית הסוציאליסטית עבר-הקווקז: 3 רפובליקות ו-3 רפובליקות אוטונומיות
הפרובינציות המאוחדות של מרכז אמריקה הרפובליקה הפדרלית של מרכז אמריקה: 5 פרובינציות
קונפדרציית המדינות של אמריקה קונפדרציית המדינות של אמריקה: 11 מדינות
האיחוד הערבי הפדרציה הערבית של עיראק וירדן: 2 מדינות
הפדרציה של איי הודו המערבית הפדרציה של איי הודו המערבית: 12 מושבות
האנטילים ההולנדיים האנטילים ההולנדיים: 6 מושבות
צרפת אפריקה המערבית הצרפתית: 9 מושבות
קולומביה ארצות הברית של קולומביה: 9 מדינות, ארבע טריטוריות
הקונפדרציה הצפון גרמנית הקונפדרציה הצפון גרמנית: 22 מדינות
הקונפדרציה הגרמנית הקונפדרציה הגרמנית: 5 ממלכות, קיסרות, 6 דוכסויות גדולות, 13 דוכסויות, 11 נסיכויות ו-4 ערים חופשיות
הרפובליקה ההולנדית הרפובליקה של שבע ארצות השפלה המאוחדת: 7 מחוזות
הפדרציה של רודזיה וניאסלנד הפדרציה של רודזיה וניאסלנד: 3 מושבות
האיחוד הפולני-ליטאי כתר ממלכת פולין והדוכסות הגדולה של ליטא: 2 מדינות
הפדרציה של מאלי הפדרציה של מאלי: 2 מדינות
פדרציית מלאיה פדרציית מלאיה: 11 מדינות
רפובליקת ויימאר רפובליקת ויימאר: 16 מדינות חופשיות ו-3 ערי הנזה חופשיות
קמרון (1961–1975) הרפובליקה הפדרלית של קמרון: 2 מדינות
ראו גם

תוכנית הפדרציה
הערות שוליים

↑  מַאֲחָד במילון דיפלומטיה (תשנ"ט), באתר האקדמיה ללשון העברית
↑  מְדִינָה מַאֲחָדִית במילון דיפלומטיה (תשנ"ט), באתר האקדמיה ללשון העברית
↑  במבנה הפדרלי הבלגי, הקהילות והאזורים חופפים אחד את השני בחלקם
↑  השליטה באזור קשמיר שנויה במחלוקת בין הודו, סין ופקיסטן.
↑  השליטה באזור קשמיר שנויה במחלוקת בין הודו, סין ופקיסטן. באופן רשמי, אזאד קשמיר אינה חלק מפקיסטן והיא מנוהלת כיחידה מדינית נפרדת.
↑  השליטה באזור קשמיר שנויה במחלוקת בין הודו, סין ופקיסטן. באופן רשמי, גילגיט-בלטיסטן אינה חלק מפקיסטן והיא מנוהלת כיחידה מדינית נפרדת.
↑  הקהילה הבינלאומית מכירה רק ב-21 רפובליקות כחלק מרוסיה. הרפובליקה של קרים סופחה ב-2014 בצעד שלא זכה להכרה בינלאומית.
↑  הקהילה הבינלאומית מכירה רק ב-2 ערים פדרליות כחלק מרוסיה. העיר סבסטופול סופחה ב-2014 בצעד שלא זכה להכרה בינלאומית.
↑  סומליה נמצאת בעיצומה של מלחמת אזרחים. מדינת סומלילנד הכריזה על עצמאות, למדינת פונטלנד אין קשר עם הממשל המרכזי ומספר מדינות פדרליות הוכרזו ונפלו תוך זמן קצר.
↑  כורדיסטן הסורית טוענת לשליטה אוטונומית בחבל כורדיסטן, לא לעצמאות
↑  ראו - שמותיה הרשמיים של צ'כוסלובקיה
↑  קודם לכן - רפובליקות עממיות
↑  קודם לכן - הרפובליקה הפדרלית של יוגוסלביה
| --- | --- |
בקרת זהויות :  NLI: 987007529140205171  BnF: cb13318437p (data)  GND: 4009006-1  HDS: 009801  LCCN: sh85047611  NDL: 00569402  NKC: ph137540 
מפת הפדרציות אשר לעיר הבירה שלהן יש מעמד של טריטוריה או מדינה. המסגרת של שאר הפדרציות צבועה בירוק
מדינות ארצות הברית
הפרובינציות והטריטוריות של קנדה
סובייקטים של רוסיה
מדינות דרום סודאן
חלוקת שווייץ לקנטונים
מדינות ונצואלה
חטיבה 188 במלחמת יום הכיפורים

| --- | --- |

רמפת 188 בסמוך למוצב 105 בצפון רמת הגולן
 סוג היחידה:  חטיבה
 שייכות חיילית:  חיל השריון הישראלי
 מדינת מוצא:  ישראל
 מפקדים:  אל"ם יצחק בן שהם (מפקד החטיבה) סא"ל דוד ישראלי (סגן מפקד החטיבה) סא"ל יאיר נפשי (מג"ד 74) רס"ן עודד ארז (מג"ד 53)
 יחידות משנה:  גדוד 74, גדוד 53, גדוד 39 (לא השתתף בפועל ביום הראשון ללחימה)
 עימות:  מלחמת יום הכיפורים
 גזרת פעילות:  רמת הגולן
 אמל"ח עיקרי:  טנק שוט קל
 סד"כ:  71 טנקים (בשני גדודים)
 אבדות:  79 הרוגים
חטיבה 188 היא חטיבת שריון סדירה של צה"ל, שמילאה תפקיד משמעותי במסגרת המערכה בחזית הסורית במלחמת יום הכיפורים, במיוחד בשלב הפתיחה של המלחמה.
החטיבה, בפיקוד אל"ם יצחק בן-שהם, הייתה פרושה לאורך קו החזית ברמת הגולן ערב המלחמה. בשלוש השעות הראשונות של המתקפה הסורית על רמת הגולן, החל משעה 13:55 ב-6 באוקטובר, הייתה החטיבה כוח השריון הישראלי היחיד, שבלם את המתקפה של שלוש דיוויזיות סוריות. ב-24 השעות הראשונות של הלחימה בחזית הסורית, ניהלה החטיבה קרבות בלימה עקובים מדם, במהלכם ספגה אבדות כבדות, אך הצליחה להשהות את התקדמות הצבא הסורי עד להגעת כוחות המילואים של צה"ל לזירת הלחימה.
במהלך המלחמה נהרגו 79 מחיילי החטיבה, רבים אחרים נפצעו, ורוב הטנקים שלחמו תחת פיקודה הושמדו או ניזוקו בדרגות חומרה שונות. בצהרי 7 באוקטובר, היום השני ללחימה, נהרגו מפקד החטיבה, סגנו וקצין האג"ם של החטיבה, והיא חדלה לתפקד כמסגרת חטיבתית. למרות זאת, כוחות שונים של החטיבה המשיכו להילחם תחת פיקוד חטיבה 7 וחטיבות אחרות של צה"ל, והשתתפו בקרב ההבקעה לסוריה, ובלחימה במובלעת הסורית עד כניסת הפסקת האש.